Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel vannoi jatkavansa terrorismin vastaista taistelua, -
ja IDF kärsi eilen raskaita tappioita.
Libanon väitti, että vaikka Hizbollah vetäytyisi pohjoisemmas -
YK:n turvallisuusneuvoston päätöslauselman 1701 mukaisesti, -
se ei muuta Hizbollahin laskelmia.
USA ja Iso-Britannia tekivät uusia ilmaiskuja Ansar-Allahia vastaan, -
joka on jatkanut iskuja merenkulkua vastaan Punaisellamerellä.
Viime yönä 24 IDF:n reserviläistä kuoli, -
kun kaksi ansoitettua rakennusta romahti Gazassa.
Onnettomuus tapahtui Keski-Gazassa -
noin 600 metrin päässä Israelin raja-aidalta.
Tänä aamuna kerron hyvin raskaasta eilen sattuneesta tapauksesta.
Keski-Gazassa suoritetun operaation aikana -
21 reservisotilasta sai surmansa.
Joukot toimivat israelilaisyhteisöjen ja Gazan välillä -
Kissufim-yhteisön lähellä.
He raivasivat pois rakennuksia ja terrori-infrastruktuuria -
noin 600 metrin päässä rajalta.
Tarkoitus on palauttaa alueen turvallisuus, -
jotta Etelä-Israelin asukkaat voivat palata kotiin.
Tämänhetkisten tietojen mukaan terroristi ampui RPG-ohjuksen -
noin kello neljältä kohti joukkoja turvannutta panssarivaunua.
Samaan aikaan tapahtui räjähdys, -
joka sai kaksi kaksikerroksista rakennusta romahtamaan, -
kun valtaosa joukoista oli rakennuksen sisällä.
Rakennusten räjähdys johtui mitä todennäköisimmin -
omien joukkojen asettamista panoksista, -
joilla aiottiin purkaa alueelta terrori-infrastruktuuria.
Tutkimme yhä tapauksen yksityiskohtia ja räjähdyksen syytä.
Kentällä olleet komentajat ja ensiapu- tiimit saapuivat nopeasti paikan päälle.
He ovat evakuoineet uhreja ja etsineet haavoittuneita -
monimutkaisessa operaatiossa, joka on jatkunut monta tuntia.
IDF:n tiedottaja kertoi aamulla, että sydäntäsärkevä uhriluku nousi 24:ään.
Puolustusjohto kokousti Pohjois- Israelin kunnanjohtajien kanssa, -
minkä aikana pääministeri Benjamin Netanjahu -
välitti koko Israelin kansan puolesta syvimmät osanottonsa.
Eilen oli yksi tämän sodan raskaimmista päivistä.
Menetimme 24 sankarisotilasta, jotka kaatuivat puolustaessaan kotimaataan.
Tuskani on yhteinen kaikkien israelilaisten kanssa.
Syleilen perheitä, joiden maailma on muuttunut ikiajoiksi.
Välitämme rukouksemme, jotta haavoittuneet toipuisivat.
Vaikka uhriluku ikävä kyllä kasvaa tasaisesti, -
Netanjahu toisti kansan laajan halun jatkaa taistelua, -
kunnes kaikki sotilas- ja hallinto- infrastruktuuri Gazassa on tuhottu -
ja kaikki jäljellä olevat 136 panttivankia on vapautettu Hamasilta.
Käymme oikeutettua sotaa, jossa on saavutettu paljon.
Tänään Khan Younis saatiin piiritettyä kokonaan.
Maksamme sodasta kuitenkin hyvin raskaan hinnan.
Painamme päämme kaatuneiden muistoksi.
Emme siltikään lopeta hetkeksikään pyrkimistämme -
korvaamattomaan tavoitteeseen: täydelliseen voittoon.
Yhdessä me taistelemme ja yhdessä Jumalan avulla me voitamme.
IDF saa jatkuvasti taktisia ja operatiivisia saavutuksia Gazassa, -
mutta puolustusministeri korosti, -
että Israelin on pidettävä silmällä pohjoista, -
missä Hizbollah jatkaa Israelin provosointia.
Toistaiseksi jatkamme kaatuneiden hengessä nykyiset tehtävät loppuun -
ja teemme kaiken tarvittavan.
Joukkomme toimivat syvällä vihollisalueella Khan Younisissa.
Mukana on laskuvarjojääkäreitä, 7. prikaati Givatista, -
koko eteläisellä alueella.
Pidämme silmällä pohjoisen tapahtumia.
Hizbollah jatkaa provosointia. Olen laatinut erityistilannearvion asiasta.
Olemme valmiit.
Emme tahdo sotaa, mutta olemme valmiit kaikkeen pohjoisessa.
Toinen käsi kurottaa etelään ja silmät tarkkaavat pohjoista.
New Yorkissa ulkosuhdeneuvoston kyselytilaisuudessa -
Libanonin virkaa tekevä ulkoministeri Abdallah Bou Habib kertoi huolistaan -
sodan mahdollisuudesta Israelia vastaan.
Meitä huolettaa, että meidät painostetaan sotaan.
Israel tietää, että tästä sodasta on leikki kaukana.
Hizbollahilla on enemmän keinoja kuin Hamasilla, -
ja siksi sodasta tulisi vaikea. Se maksaisi kalliisti kaikille.
Toki Israelilla on ilmavoimat, ja he hallitsevat ilmassa ja maalla.
Mutta kaiken kaikkiaan sodasta tulisi vahingollinen kaikille.
Israel tietää sen, enkä usko sen hyökkäävän.
Jos he saisivat aikaan sopimuksen Gazassa, -
tämä päättyisi automaattisesti heti Libanonin ja Israelin rajaseudulla.
Libanonin hallinto on konkreettisesti -
Hizbollahin ja Iranin vaikutusvallan alla.
Habib kertoi myös šiiaterroriryhmän jännitteiden purkamisen narratiivista.
Jos Hizbollah vetäytyisi pohjoisemmas, mitä tapahtuisi?
Israelilaiset palaisivat, ja jatkaisivat sotaa etelässä Gazassa. Ei.
Viimeksi kun meillä oli viiden päivän tulitauko vankienvaihtoa varten, -
taistelu lakkasi myös Etelä-Libanonissa Israelin rajalla.
Pieniä taisteluita käydään, -
enkä usko, että iso sota olisi tarkoituskaan.
Se liittyy myös Gazan tapahtumiin.
Gazan tapahtumia eivät suvaitse arabit eikä koko maailmakaan.
Sitten Dohaan. Qatarin ulkoministeriön tiedottaja Majed al-Ansari puhui -
jatkuvista sovittelupyrkimyksistä varmistaa humanitaarinen tauko, -
jossa panttivangit vapautettaisiin.
Käymme vakavia keskusteluja kummankin osapuolen kanssa -
ja olemme esittäneet ajatuksia ja saaneet jatkuvana virtana -
vastauksia kummaltakin osapuolelta, missä itsessään on syytä optimismiin.
Tilanne kentällä elää kuitenkin paljon.
Joka päivä saadaan lisää tietoa ja kuullaan lausuntoja, -
jotka vahingoittavat sovitteluprosessia.
Al-Ansari puhui myös Punaisenmeren vakavasta tilanteesta, -
jonka Iran on aiheuttanut jemeniläis- kätyrinsä Ansar-Allahin kautta.
Kuulitte pääministerin ja ulkoministerin sanovan Davosissa selvästi, -
että Punaisenmeren tilanne on suuri uhka alueelle, -
mutta ratkaisu siihen ei ole sotilaallinen.
Tuemme alueellisia pyrkimyksiä purkaa jännitteitä -
ja painotamme jälleen kerran, -
että kärjistyminen alkoi miehitetyiltä alueilta.
Kärjistäminen loppuu siellä, kun sota päättyy.
Vastauksena Iranin ohjaamiin Ansar-Allahin iskuihin -
kansainvälistä merenkulkua vastaan Punaisellamerellä -
USA ja Iso-Britannia suorittivat lisää ilmaiskuja viime yönä.
Niillä heikennettiin huthien ja muiden liittolaisheimojen sotilaallista kykyä.
Toimimme viimeksi 10 päivää sitten, ja sen jälkeen huthit ovat tehneet -
12 iskua merenkulkua vastaan Punaisellamerellä.
Ne iskut ovat laittomia.
Olemme lähettäneet mitä selvimmän viestin, -
että jatkamme heidän suorituskykynsä heikentämistä -
ja tuemme sanojamme ja varoituksiamme selvin teoin.
Syyrian ja Irakin rajaseudulla tapahtui tunnistamattoman aluksen ilmaisku, -
jonka kohteena oli Deir ez-Zorin maakunnassa -
Abu Kamalin kaupungin lähellä kulkenut kuorma-auto.
Erillisten raporttien mukaan kohteena ollut kuorma-auto -
aiheutti useita jälkiräjähdyksiä, -
mikä osoittaa sen kuljettaneen aseistusta reitillä, -
jota Iranin vallankumouskaartin tiedetään käyttävän salakuljetukseen.
Kukaan ei ole ilmoittautunut iskuntekijäksi, -
vaikka jotkin raportit syyttivät iskusta USA:n CENTCOMia -
tosin vailla konkreettisia todisteita.
Kasvavien alueellisten jännitteiden keskellä Iran on paljastanut -
listan uusista asejärjestelmistä ja suorittanut useita harjoituksia.
Näin se koettaa vakuuttaa hallinnon tukijoille -
olevansa valmis vastaamaan mihin tahansa uhkaan, -
myös esittelemällä alkeellisia ilmatorjuntakykyjään.
Tämän sotavoiman pitäisi toimia pelotteena:
ilmatorjunta on vahvaa, ja nämä harjoitukset todistavat sen.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen